આ સંદર્ભમાં બીજો એક અભિગમ પ્રગટ કરતાં વષોર્થી જરૂરિયાતમંદોને બ્લડ પહોંચાડવા માટે હાજરાહજૂર હિરેન શેઠે કહ્યું હતું કે ‘મારું માનવું છે કે બ્લડ-કૅમ્પમાં એકઠું કરવામાં આવેલું બ્લડ કોના માટે અને ક્યારે વપરાશે એનું કંઈ નક્કી નથી હોતું. એ બ્લડ દ્વારા બ્લડ-બૅન્કો માત્ર પોતાનો સ્ટૉક જ મેઇન્ટેન કરતી હોય છે. એના કરતાં કોઈ જરૂરિયાતમંદને હૉસ્પિટલમાં જઈ બ્લડ આપવું વધારે યોગ્ય છે. જોકે આપણી નૈતિક ફરજ છે કે આપણા દરદીને આપવામાં આવેલા બ્લડનું રિપ્લેસમેન્ટ આપીએ. ઑપરેશન પહેલાં જ્યારે પણ ડૉક્ટરો દ્વારા બ્લડની ડિમાન્ડ કરવામાં આવે ત્યારે એમાંથી ૫૦ ટકા રિક્વાયરમેન્ટ પૂરી કરવાની કોશિશ કરવી, કારણ કે ડૉક્ટરો દ્વારા હંમેશાં અપર લેવલ (જો જરૂરિયાત ૩થી ૬ બૉટલની હોય તો છ બૉટલ) ડિમાન્ડ કરવામાં આવે છે. જોે ઑપરેશન દરમ્યાન કે એ પછીની સારવાર દરમ્યાન સતત બ્લડની ડિમાન્ડ આવે તો સમજવું કે એક તો જે સારવાર ચાલી રહી છે એની અસર નથી થઈ રહી અને ચડાવવામાં આવતું લોહી વેસ્ટ જઈ રહ્યું છે અથવા હૉસ્પિટલ દ્વારા ખોટી માગણી કરવામાં આવી રહી છે. આ બન્ને સ્થિતિ શંકાસ્પદ હોય છે.’